Вестфальскі ўніверсітэт

Вестфальскі ўніверсітэт імя Вільгельма ў Мюнстэры (ням.: Westfälische Wilhelms-Universität Münster) ці скарочана (неафіцыйна) Мюнстэрскі ўніверсітэт — нямецкая дзяржаўная вышэйшая навучальная ўстанова са статусам універсітэта з сядзібай у горадзе Мюнстэр. Агульная характарыстыка Маючы больш за 43 000 студэнтаў і больш за 120 напрамкаў навучання на 15 факультэтах, гэта пяты па велічыні ўніверсітэт Германіі і адзін з найважнейшых цэнтраў інтэлектуальнага жыцця краіны. Універсітэт прапануе шырокі спектр праграм навучання па прыродазнаўчых, сацыяльных і гуманітарных навуках. Некалькі курсаў таксама выкладаюцца на англійскай мове, у тым ліку на ўзроўні аспірантуры, а таксама курсы па геаінфарматыцы, геапрасторавых тэхналогіях і інфармацыйных сістэмах. Універсітэт выводзіць свае карані з езуіцкага калегіума ў Мюнстэры, заснаванага ў 1588 годзе, і кляштара свецкіх сясцёр Лібфраўэн-Убервасер, заснаванага ў 1040 годзе, ад якіх універсітэт атрымаў сваю пячатку. Кляштар быў распушчаны ў 1773 годзе, каб яго сродкі маглі быць выкарыстаны для заснавання Мюнстэрскага ўніверсітэта 16 красавіка 1780 года. У 1631 годзе папа Урбан VIII і імператар Фердынанд II выдалі прывілеі, якія дазволілі заснаваць універсітэт у Мюнстэры. Аднак з-за недахопу фінансавання яны былі рэалізаваныя толькі ў 1780 годзе, калі быў заснаваны сучасны ўніверсітэт з чатырма факультэтамі: юрыдычным, медыцынскім, філасофскім і тэалагічным. У 1843 годзе ўніверсітэт быў перайменаваны ў Каралеўскую тэалагічную і філасофскую акадэмію, неафіцыйна Мюнстэрскую акадэмію. Сваю цяперашнюю назву ўніверсітэт атрымаў ад імператара Вільгельма II 22 жніўня 1907 года, імя якога ўніверсітэт выкарыстоўвае ў сваёй поўнай афіцыйнай назве і сёння. Факультэты Факультэт пратэстанцкай тэалогіі Факультэт каталіцкай тэалогіі Юрыдычны факультэт Эканамічны факультэт Факультэт медыцынскіх навук Факультэт адукацыйных і сацыяльных навук Інстытут камунікатыўных навук Факультэт псіхалогіі і спартыўных навук Гістарычна-філасофскі факультэт Філалагічны факультэт Факультэт матэматыкі і інфарматыкі Фізічны факультэт Хіміка-фармацэўтычны факультэт Біялагічны факультэт Факультэт прыродазнаўства Музычны факультэт Зноскі Спасылкі На Вікісховішчы ёсць медыяфайлы па тэме Вестфальскі ўніверсітэт Афіцыйная інтэрнэт-старонка ўстановы